 Esyangano sye Biblia Abakali Babiri Esyambangi - Omuthahulha owa Intaneti owAbema ba YehovaABAISRAELI bakabya bawa omwa butsibu, bakalhakira Yehova. Yehova akabasubiraya omwibaha abasondoli esyambangi eribawathikya. E Biblia yikahulha abasondoli aba mwabatsweri. Yosua yuwabya mutsweri werimbere, nabandi abokwabatsweri enyuma siwe babya bakahulhwa mwa Otinieli, Ehudi na Samugari. Aliriryo ibbwa abandu babiri okwabakawathikaya Israeli ni bakali abakahulhawa mwa Debora na Yaeli.Debora ni muminyereri owobukali. Yehova akamuha emyatsi eyihambire okwa mughulhu owakasa, neryo inyabwira abandu ebyo Yehova akabugha. Debora kandi ni mutsweri. Akikalha omwa ndina yomuthi wamabondo omwa kihugho kyebithwa, nabandu bakasa eyali eribana obuwathikya okwa bitsibu byabu.Okwa buthuku buno Yabini ni mwami we Kanana. Awithe esyagali esyamalhwa 900. Abasirikali biwe bawithe kaghalha kangi kundi Abaisraeli bangi babirikakwa eribya baghombe ba Yabini. Omukulhu wabasirikali abOmwami Yabini akahulhawa mwa Sisera.Kiro kighuma Debora akathumira Omutsweri Baraka, nerimubwira athi: Yehova abiribugha athi: Wuthwale abalhume 10,000 kandi wusondolebo okwa Kithwa Tabora. Eyo ngendi kulethera Sisera. Kandi ngendi kuha erimukinda namahe wiwe.Baraka akabwira Debora athi: Ngendi ghenda, nawu wamaghenda naghe. Debora akaghenda haghuma nayu, aliriryo akabwira Baraka athi: Siwendibana lhukengerwa olhwerikinda, kusangwa Yehova akendiha Sisera yomwa byalha byomukali. Neki kya kikabya.Baraka akaghenda eyikwa erilhua okwa Kithwa Tabora eriya sangangana nabasirikali ba Sisera. Aho naho Yehova akaletha eribogha eryamaghetse, nabangi abokwabasirikali biwe bakasenda. Aliriryo Sisera akakima okwa gali yiwe nerithibitha.Buthuku buke neryo Sisera akahika okwa hema ya Yaeli. Yaeli akamukokaya eringira omwa hema, nerimuha amathe. Amathe akamwitha othughotseri, neryo akalhuaho inyaghotsera. Neryo Yaeli akimaya engondo eyehema neritimba yomwa muthwe womulhume mubi oyu. Enyuma waho, Baraka akabya asa, Yaeli akamukangaya Sisera inyabiri holha! Neryo wanganalhangira ebya Debora abugha ngokwa mubya hikerera.Erighunzerera Omwami Yabini nayu mwithwa, nAbaisraeli bamabana kandi obuholho ahabwakaghulhu.Abatsweri 2:14-22; 4:1-24; 5:1-31.Abatsweri ni bahi, kandi amena wabaghuma bokwibo ni ahi?Debora awithe lhusunzo ki olhwembaghane, kandi eki kikamanyisayaki?Omwami Yabini nomukulhu wabasirikali biwe ya Sisera, bakabya bubahisya e Israeli, ni mwatsi ki owakalhua eyiri Yehova owa Debora akaha Omutsweri Baraka, kandi akabugha athi nindi oyukendi simwa?Yaeli akakanganaya athi ngokwa ni mukali oyuthubaha?Omwami Yabini akabya abiriholha, niki ekikabya?Soma Abatsweri 2:14-22.Abaisraeli mubayirethera bathi erihithana lya Yehova, kandi thwangigha ki omweki? Abat. 2:20; Emi. 3:1, 2; Eze. 18:21-23Soma Abatsweri 4:1-24.Nigha ki erihambene nerikirirya nobuthubaha eryabakali Abakristayo abamunabwire bangighira okwa byerireberyako bya Debora na Yaeli? Abat. 4:4, 8, 9, 14, 21, 22; Emi. 31:30; 1 Kor. 16:13Soma Abatsweri 5:1-31.Olhwimbo olhwa Baraka na Debora olhwerisingura lhwanga linganisibwa lhuthi nomusabe owahambene nolhuhi olhukasa okwa Harmagedoni? Abat. 5:3, 31; 1 Emy. 16:8-10; Erib. 7:9, 10; 16:16; 19:19-21 